**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PATALPOS, ESANČIOS LAZDIJUOSE, VILNIAUS G. 1, NUOMOS**

2021 m. gegužės 20 d. Nr. 34-799

#### Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-279 „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 12 ir 13 punktais ir Nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-280 „Dėl nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, 4.2 papunkčiu, atsižvelgdama į Lazdijų rajono savivaldybės administracijos 2021-05-17 siūlymą Nr. 1-1376 „Dėl nuompinigių dydžio nustatymo“, Lazdijų rajono savivaldybės taryba n u s p r e n d ž i a:

1. Išnuomoti viešo konkurso būdu 10 metų laikotarpiui Lazdijų rajono savivaldybei nuosavybės teise priklausančią, šiuo metu Lazdijų rajono savivaldybės administracijos patikėjimo teise valdomą 12,88 kv. m patalpą Nr. 1-6 administraciniame pastate 1B4/p (unikalus Nr. 5996-6000-5016), esančiame Lazdijuose, Vilniaus g. 1.

 2. Nustatyti šio sprendimo 1 punkte nurodytos patalpos pradinę nuomos kainą – 6,50 Eur už mėnesį.

 3. Įpareigoti Lazdijų rajono savivaldybės administracijos direktorių:

 3.1. organizuoti šio sprendimo 1 punkte nurodyto ilgalaikio materialiojo turto nuomos viešą konkursą;

 3.2. įvykus savivaldybės turto nuomos konkursui, pasirašyti Lazdijų rajono savivaldybės materialiojo turto nuomos sutartį.

 4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, mob. 8 613 25 817

**LAZDIJŲ RAJONO SAVIVALDYBĖS TARYBOS SPRENDIMO „DĖL PATALPOS, ESANČIOS LAZDIJUOSE, VILNIAUS G. 1, NUOMOS“ PROJEKTO**

**AIŠKINAMASIS RAŠTAS**

2021-05-17

Lazdijų rajono savivaldybės tarybos sprendimo „Dėl patalpos, esančios Lazdijuose, Vilniaus g. 1, nuomos“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-279 „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 12 ir 13 punktais ir Nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-280 „Dėl nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, 4.2 papunkčiu, atsižvelgiant į Lazdijų rajono savivaldybės administracijos 2021-05-17 siūlymą Nr. 1-1376 „Dėl nuompinigių dydžio nustatymo“.

Šio sprendimo projekto tikslas – išnuomoti viešo konkurso būdu 10 metų laikotarpiui Lazdijų rajono savivaldybei nuosavybės teise priklausančią, šiuo metu Lazdijų rajono savivaldybės administracijos patikėjimo teise valdomą 12,88 kv. m patalpą Nr. 1-6 administraciniame pastate 1B4/p (unikalus Nr. 5996-6000-5016), esančiame Lazdijuose, Vilniaus g. 1. Nustatyti nurodytos patalpos pradinę nuomos kainą – 6,50 Eur už mėnesį. Įpareigoti Lazdijų rajono savivaldybės administracijos direktorių: organizuoti nurodyto ilgalaikio materialiojo turto nuomos viešą konkursą; įvykus savivaldybės turto nuomos konkursui, pasirašyti Lazdijų rajono savivaldybės materialiojo turto nuomos sutartį.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė